《虎丘示子虙昔与次中》
宋代·林旦

一望家山上虎丘，凄然魄动念同游。林峦不改如平日，蒲柳先衰又几秋。

敢学登临小东鲁，却因零落恨西州。鸰原寂寞归鸿断，未拂前题已泪流。

作者简介：宋福州福清人，字士明，一字次中。林希弟。仁宗嘉祐二年进士。累官监察御史里行。哲宗元祐初，拜殿中侍御史，上疏论吕惠卿、邓绾等罪，皆逐之。官终河东转运使。